Vladislovas III

Vladislovas III Varnietis (lenkiškai – Władysław III Warnenczyk, vengriškai – Ulászló I 1424 m. spalio 31 d. – 1444 m. lapkričio 10 d. Varna, Bulgarija) – Lenkijos (nuo 1434) ir Vengrijos (nuo 1440) karalius.

 Titulai 

Wladislaus, Dei gracia rex Polonie, Hungarie, Dalmacie, Croacie, Rascie, Bulgarie, Sclavonie, nec non terrarum Cracovie, Sandomirie, Lancicie, Syradie, Cuyavie, Lythuanie princeps suppremus, Pomeranie, Russieque dominus et heres etc.

Vertimas

Vladislovas, Dievo malone Lenkijos, Vengrijos, Dalmatijos, Kroatijos, Raškos, Bulgarijos, Slavonijos, Krokuvos, Sandomiro, Lenčicos, Seradzo, Kujavijos žemių karalius, Lietuvos Didysis kunigaikštis, Pomeranijos ir Rutenijos valdovas bei įpėdinis etc.

Iki XIX a. Vladislovas III dažniausiai buvo vadinamas Vladislovu Jogailaičiu.

 Biografija 

Jogailos ir jo ketvirtos žmonos Sofijos Alšėniškės sūnus. Gediminaičių dinastijos atstovas. Iki pilnametystės (1438) jo vardu valdė regentas – Krokuvos vyskupas Zbignevas Olesnickis. Žuvo 1444 m. ties Varna (Bulgarija) mūšyje su turkais. 1935 m. Varnos mūšio lauke jam pastatytas mauzoliejus.

 Galerija 

Genealogija

Kategorija:Jogailaičiai
Kategorija:Vengrijos karaliai